Temeljem članka 25. Statuta Lokalne akcijske grupe Vuka – Dunav (28. ožujka 2014. godine) Skupština Lokalne akcijske grupe Vuka - Dunav dana 28. ožujka 2014. godine, donosi

**ODLUKU  
o korištenju Programa Europa Plus za predfinanciranje**

Članak 1.

Nacionalna zaklada za razvoj civilnog društva kroz Program Europa Plus daje podršku razvojnim inicijativama za predfinanciranje projekata koji se financiraju kroz ostale programe i mjere EU za organizaciju civilnog društva.

Članak 2.

Ovom Odlukom potvrđuje se sudjelovanje LAG-a Vuka – Dunav na Javnom pozivu za uspostavu Razvojne suradnje kroz jednokratne podrške za predfinanciranje u okviru Programa Europa Plus u 2014. godini.

LAG Vuka – Dunav zatražit će beskamatna sredstva u maksimalnom iznosu od 50.000,00 kuna u 2014. godini s rokom povrata do maksimalno 1 godine, po odobrenju sredstava.

Članak 3.

Za provedbu ove odluke zadužuje se Predsjednik – Voditelj LAG-a i administrativni ured LAG-a Vuka – Dunav.

Članak 4.

Ova Odluka stupa na snagu danom donošenja.

URBROJ: LAG/Sk-2014-10  
U Antunovcu, 28. ožujka 2014. godine

Predsjednica LAG-a Vuka – Dunav  
Nataša Tramišak, mag. iur.